smcproject/ml-wiki-sentences huggingface dataset:
ഗാമാ-റേ ജ്യോതിശാസ്ത്രത്തിനായുള്ള 25 ദൂരദർശിനികളുടെ ഒരു നിരയാണ് പച്മറി ടെലിസ്കോപ്പ് അറേ അല്ലെങ്കിൽ പച്മറി അറേ ഓഫ് ചെറ്യെൻ‌കോഫ് ടെലിസ്കോപ്സ് (PACT) .
ഇന്ത്യയിലെ മധ്യപ്രദേശിലെ പച്മറിയിലാണ് ഇത് സ്ഥിതി ചെയ്യുന്നത്.
ടാറ്റ ഇൻസ്റ്റിറ്റ്യൂട്ട് ഓഫ് ഫണ്ടമെന്റൽ റിസർച്ചാണ് ഇത് പ്രവർത്തിപ്പിക്കുന്നത്.
ഇന്ത്യയിലെ മധ്യപ്രദേശിലെ പച്‌മറിയിലാണ് (രേഖാംശം 78°26' E. അക്ഷാംശം 22°28' N) പച്‌മറി ടെലിസ്‌കോപ്പ് അറേ നിലകൊള്ളുന്നത്.
സമുദ്രനിരപ്പിൽ നിന്നും 1,075 മീറ്റർ (3,527 അടി) ഉയരത്തിലാണ് ഇത് സ്ഥിതി ചെയ്യുന്നത്.
1986-ലാണ് ഈ അറേ സ്ഥാപിതമായത്.
ദൂരദർശിനി
പച്മറി അറേ ഓഫ് ചെറ്യെൻ‌കോഫ് ടെലിസ്കോപ്പ് 80 മീറ്റർ 100 മീറ്റർ വിസ്തീർണ്ണത്തിൽ 5x5 മാട്രിക്സിൽ സജ്ജീകരിച്ചിരിക്കുന്നു.
ഓരോ ദൂരദർശിനിയിലും f/D=1 ഉള്ള 0.9 മീറ്റർ വ്യാസമുള്ള ഏഴ് പാരാ-ആക്സിയൽ ആയി ഘടിപ്പിച്ച പരാബോളിക് മിററുകൾ അടങ്ങിയിരിക്കുന്നു.
EMI9807B തരത്തിലുള്ള ഒരു വേഗതയേറിയ ഫോട്ടോ-മൾട്ടിപ്ലയർ ട്യൂബ്, ഓരോ മിററിൻ്റെയും ഫോക്കസിൽ ഘടിപ്പിച്ചിരിക്കുന്നു.
ഓരോ ദൂരദർശിനിയും അതിൻ്റെ മധ്യരേഖാ മൌണ്ടിൽ സ്വതന്ത്രമായി ചലിപ്പിക്കാവുന്നതാണ്.
സ്രോതസ്സുകൾ ട്രാക്കുചെയ്യുന്നതിനും ടെലിസ്‌കോപ്പുകളുടെ വേഗത കുറഞ്ഞതോ വേഗത്തിലുള്ളതോ ആയ ചലനങ്ങൾക്കായും ടെലിസ്‌കോപ്പുകളിൽ റിമോട്ട് കൺട്രോൾഡ് ഓട്ടോമേറ്റഡ് കംപ്യൂട്ടറൈസ്ഡ് ടെലിസ്‌കോപ്പ് ഓറിയൻ്റേഷൻ സിസ്റ്റം (ACTOS) ഉപയോഗിച്ചിരുന്നു.
ലോകമെമ്പാടുമുള്ള മറ്റ് ഗാമാ-റേ നിരീക്ഷണശാലകളിൽ ഉപയോഗിക്കുന്ന സ്റ്റാൻഡേർഡ് ഇമേജിംഗ് ടെക്നിക്കിന് വിപരീതമായി വേവ്ഫ്രണ്ട് സാംപ്ലിംഗ് ടെക്നിക് ഉപയോഗിച്ച് ഖഗോള TeV ഗാമാ-കിരണങ്ങൾ കണ്ടെത്തുന്നതിനാണ് അറേ രൂപകൽപ്പന ചെയ്തിരിക്കുന്നത്.
ഇതും കാണുക ദൂരദർശിനികളുടെ പട്ടിക അവലംബം ↑ PACT power point presentation - HEGRO official presentation ↑ ↑ Bhat P. N. et al., "Pachmarhi array of Cerenkov telescopes" , Bulletin of Astronomical Society of India, BASI, Vol.
28, No. 2, pp. 455 - 457 ↑
പഞ്ച കാരാസ്കോ ഇംഗ്ലീഷ് വിലാസം https://ml.wikipedia.org/wiki/Pancha_Carrasco
കോസ്റ്റാറിക്കയിലെ സൈന്യത്തിലെ ആദ്യ വനിതയായിരുന്നു ഫ്രാൻസിസ്ക കാരാസ്കോ ജിമെനെസ് എന്ന പഞ്ച കാരാസ്കോ (8 ഏപ്രിൽ 1816 - ഡിസംബർ 31, 1890).
1856 ലെ റിവാസ് യുദ്ധത്തിൽ ഒരു റൈഫിളും പോക്കറ്റ്ഫുൾ ബുള്ളറ്റുകളുമായി പ്രതിരോധ സേനയിൽ ചേരുന്നതിലൂടെയാണ് കാരാസ്കോ ഏറ്റവും പ്രശസ്തയായത്.
അവിടെ അവർ കാണിച്ച കരുത്തും ദൃഢനിശ്ചയവും അവരെ ദേശീയ അഭിമാനത്തിന്റെ പ്രതീകമാക്കുകയും പിന്നീട് കോസ്റ്റാറിക്കൻ തപാൽ സ്റ്റാമ്പ്, കോസ്റ്റ് ഗാർഡ് വെസെൽ, "പഞ്ച കാരാസ്കോ പോലീസ് വിമൻസ് എക്സലൻസ് അവാർഡ്" എന്നിവയിലൂടെ അവരെ ആദരിക്കുകയും ചെയ്തു.
1816 ഏപ്രിൽ 8 ന് കോസ്റ്റാറിക്കയിലെ കാർട്ടാഗോയിൽ ജോസ് ഫ്രാൻസിസ്കോ കാരാസ്കോയുടെയും മരിയ ജിമെനെസിന്റെയും മകളായി ഫ്രാൻസിസ്ക കാരാസ്കോ ജിമെനെസ് ജനിച്ചു.
സമ്മിശ്ര അമേരിക്കൻ, ആഫ്രിക്കൻ, യൂറോപ്യൻ പാരമ്പര്യമുള്ളവളായിരുന്നു അവർ.
ആദ്യം 1834 ൽ ജുവാൻ സോളാനോയുമായും പിന്നീട് ഗിൽ സൈഗയുമായും പഞ്ച രണ്ടുതവണ വിവാഹം കഴിച്ചു.
എന്നിരുന്നാലും, അവരുടെ വിവാഹങ്ങളൊന്നും ഫലവത്തായില്ല.
1856-ൽ (വയസ്സ് 40), വില്യം വാക്കറും അദ്ദേഹത്തിന്റെ ഫിലിബസ്റ്റെറോസും കോസ്റ്റാറിക്ക ആക്രമിച്ചപ്പോൾ കാരാസ്കോ ഒരു സൈനിക പാചകക്കാരിയും വൈദ്യനായും സന്നദ്ധസേവകയായി.
തന്റെ ആപ്രൺ പോക്കറ്റുകൾ ബുള്ളറ്റുകൾ കൊണ്ട് നിറയ്ക്കുന്നതിലും, ഒരു റൈഫിൾ പിടിക്കുന്നതിലും, റിവാസ് യുദ്ധത്തിൽ പ്രതിരോധ സേനയിൽ ചേരുന്നതിലും കോസ്റ്റാറിക്ക മിലിട്ടറിയിലെ ആദ്യ വനിതയാകുന്നതിലും അവർ പ്രശസ്തയാണ്.
അവരുടെ കരുത്തും ദൃഢനിശ്ചയവും ദേശീയ അഭിമാനത്തിന്റെ പ്രതീകമായി മാറി.
1984 ൽ കോസ്റ്റാറിക്കൻ തപാൽ സ്റ്റാമ്പ് ഉപയോഗിച്ച് അവരെ അനുസ്മരിച്ചു.
അവരുടെ ബഹുമാനാർത്ഥം കോസ്റ്റാറിക്കൻ സുരക്ഷാ മന്ത്രാലയം "പഞ്ച കാരാസ്കോ പോലീസ് വിമൻസ് എക്സലൻസ് അവാർഡ്" സ്ഥാപിച്ചു.
മുൻ യു‌എസ് കോസ്റ്റ് ഗാർഡ് കട്ടർ പോയിൻറ് ബ്രിഡ്ജ് 2001 ൽ കോസ്റ്റാറിക്കൻ കോസ്റ്റ് ഗാർഡിന് കൈമാറിയപ്പോൾ അവരുടെ ബഹുമാനാർത്ഥം പഞ്ച കാരാസ്കോ എന്ന് പുനർനാമകരണം ചെയ്യപ്പെട്ടു.
Sources consulted Boles, Janet K. and Hoeveler, Diane Long (2004) "Carrasco, Pancha (Francisca) 1826–1890" Historical Dictionary of Feminism (2nd ed.) Scarecrow Press, Lanham, Md., p. 70, ISBN 0-8108-4946-1 "Genealogía de Francisca Carrasco Jiménez, heroína de la Campaña Nacional contra los filibusteros" La Nacion: Raices No. 51 (Genealogy of Francisca Carrasco Jiménez, Heroine of the National Campaign against the Filibusteros) in Spanish "Pancha Carrasco Jimenez", Salón de Beneméritos de la Patria y Ciudadanos de Honor.
പഞ്ച കേദാരം
ഹിന്ദുമത വിശ്വാസപ്രകാരമുള്ള അഞ്ച് പുണ്യകേന്ദ്രങ്ങളാണ് പഞ്ച കേദാരങ്ങൾ ( സംസ്കൃതം : पंचकेदार) എന്ന നാമത്തിൽ അറിയപ്പെടുന്നത്.
ശൈവമതസ്ഥർക്കിടയിലാണ് ഈ ക്ഷേത്രങ്ങൾ കൂടുതൽ പ്രശസ്തം.
ശിവനാണ് ഈ ക്ഷേത്രങ്ങളിലേയെല്ലാം പ്രധാന ആരാധനാമൂർത്തി.
ഉത്തരാഖണ്ഡിലെ കേദാർനാഥ് ക്ഷേത്രം (केदारनाथ), തുംഗനാഥ് ക്ഷേത്രം (तुंगनाथ), രുദ്രനാഥ് ക്ഷേത്രം (रुद्रनाथ), മധ്യമഹേശ്വർ ക്ഷേത്രം (मध्यमहेश्वर), കൽപേശ്വർ ക്ഷേത്രം (कल्पेश्वर) എന്നിവയാണ് പഞ്ചകേദാരങ്ങൾ.
ഹിമാലയത്തിലെ ഗർവാൾ പ്രദേശത്താണ് ഈ ക്ഷേത്രങ്ങളെല്ലാം സ്ഥിതിചെയ്യുന്നത്.
പഞ്ചപാണ്ഡവരുമായി ഈ ക്ഷേത്രങ്ങളുടെ ഐതിഹ്യം ബന്ധപ്പെട്ടുകിടക്കുന്നു.
ഈ ക്ഷേത്രങ്ങളിൽ ഏറ്റവും പ്രശസ്തം കേദാർനാഥാണ്.
ഛോട്ടാ ചാർ ധാമുകളിൽ ഒന്നും 12 ജ്യോതിലിംഗക്ഷേത്രങ്ങളിലൊന്നുമാണ് കേദാർനാഥ്.
അവലംബം പുറത്തേക്കുള്ള കണ്ണികൾ Locations of Panch Kedar - Schematic sketch Archived 2009-08-31 at the Wayback Machine .
പഞ്ച തക്ത് ഇംഗ്ലീഷ് വിലാസം https://ml.wikipedia.org/wiki/Panj_Takht സുവർണ്ണ ക്ഷേത്രം (അകാൽ തക്ത് സാഹിബ്),ശ്രീ അമൃത്സർ സാഹിബ് ഹസൂർ സാഹിബ് നന്ദന്ദ്
തക്ത്(തഖ്ത്) എന്നാൽ പഞ്ചാബി ഭാഷയിൽ സിംഹാസനം, ഭദ്രാസനം അധികാര സ്ഥാനം എന്നെല്ലാം അർത്ഥം .
സിഖ് മതത്തിന്റെ വളർച്ചയുടേയും പരിണാമത്തിന്റെയും പഠനത്തിലെ പ്രധാന സംഭവമാണ് പഞ്ച തക്തുകളുടെ രുപീകരണം.
സിഖ്മതസ്ഥർക്ക് ഏറെ വൈകാരികവും ചരിത്രപരവുമായ പ്രധാന്യമുള്ള അഞ്ച് ഗുരുദ്വാരകളാണ് പഞ്ച തക്തുകൾ.
അകാൽ തക്ത് സാഹിബ്
തക്തുകളിൽ ആദ്യത്തതും ഏറ്റവും  ശ്രേഷ്ഠവും എന്നു കരുതപ്പെടുന്നതാണ് ആണ്  അകാൽ തക്ത്.
കാലാതീതം എന്നാണ് അകാൽ എന്നതിന്റെ അർത്ഥം.
സുവർണ്ണക്ഷേത്രം എന്ന് പരക്കെ അറിയപ്പെടുന്ന അമൃത്സറിലെ ഹർമന്ദിർ സാഹിബിന്റെ കവാടത്തിനു അഭിമുഖമായിട്ടാണ് അകാൽ തക്ത് സ്ഥിതി ചെയ്യുന്നത്.
നീതി നിർവ്വഹണത്തിനും  മറ്റ് ഭൗതിക കാര്യങ്ങൾക്കും നിർദ്ദേശങ്ങൾ നൽകുന്നതും നിയന്ത്രിക്കുന്നതും അകാൽ തക്താണ്.
സിഖ് മതത്തിന്റെ പരമോന്നത പീഠം.
1609 ൽ ഗുരു ഹർ ഗോബിന്ദ് ആണ് അകാൽ തക്ത് സ്ഥാപിച്ചത്.
സൈനിക തന്ത്രങ്ങളും, രാഷ്ട്രീയ നിലപാടുകളും, തർക്കങ്ങളും, എല്ലാം അകാൽ തക്തിനു വിഷയങ്ങളാണ്.
തക്ത് ശ്രീ കേശ്ഗർ സാഹിബ്
അനന്തപൂർ സാഹിബ് പട്ടണത്തിലാണ് ഈ തക്ത് .
സിഖ് കൂട്ടായ്മയുടെ പ്രതീകമായ ഖൽസ രൂപം കൊണ്ടത് ഇവിടെയായതിനാൽ പവിത്രമായി കരുതപ്പെടുന്നു.
ഗുരു ഗോബിന്ദ് സിംഗ് ആണ് ഈ തക്തിന്റെ സ്ഥാപകൻ.
അദ്ദേഹം ഉപയോഗിച്ചതായി കരുതപ്പെടുന്ന ഏതാനം ആയുധങ്ങൾ ഇവിടെ പ്രദർശിക്കപ്പെട്ടിരിക്കുന്നു.
തക്ത് ശ്രീ ധംധമ സാഹിബ്
ബതിന്തയ്ക്കടുത്തുള്ള തൽ വന്ത് സബൊ എന്ന ഗ്രാമത്തിലാണ് ഈ തക്ത്.
ഗുരു ഗോബിന്ദ് സിംഗ് ഇവിടെ ഒരു വർഷം താമസിച്ച് കൊണ്ടാണ് സിഖ് വേദ ഗ്രന്ഥമായ ഗ്രന്ഥ് സാാഹിബിന്റെ ക്രോഡീകരണം പൂർത്തിയാക്കിയത്.
1705ൽ ആയിരുന്നു അത്.
ഗുരു ഗ്രന്ഥ് സാഹിബിന്റെ മറ്റൊരു പേരാണ് ധംധമ സാഹിബ് തക്ത് പട്ന സാഹിബ്
ബീഹാറിന്റെ തലസ്ഥാന നഗരിയായ പട്നയിലാണ് ഈ തക്ത്.
1666ൽ ഗുരു ഗോബിന്ദ് സിംഗിന്റെ ജനനവും അദ്ദേഹത്തിന്റെ ബാല്യവും ഇവിടെയായിരുന്നു.
ഗുരു നാനാക്ക് , ഗുരു തേഗ് ബഹദൂർ എന്നിവരുടെ സന്ദർശനം കോണ്ടും ധന്യമായ ഇടം എന്നതാണ് പട്ന സാഹിബിന്റെ ശ്രേഷ്ഠത.
തക്ത് ശ്രീ ഹസൂർ സാഹിബ്
മഹാരാഷ്ട്രയിലെ ഗോദാവരി നദികരയിൽ നന്ദദ് ഗ്രാമത്തിലാണ് ഈ തക്ത്.
ഗുരു പരമ്പരയിലെ അവസാന ഗുരു വായ ഗുരു ഗോബിന്ദ് സിംഗ് മരണമടഞ്ഞതും അന്ത്യ വിശ്രമം കൊള്ളുന്നതും ഈ മണ്ണിലാണ്.
ഇനി ഒരു ഗുരുവിന്റെ ആവശ്യമിലെന്നും ഗ്രന്ഥ സാഹിബിനെ പിൻപറ്റാനുമാണ് അദ്ദേഹം ഉപദേശിച്ചത്.
ഇവിടെ ഇദ്ദേഹത്തിന്റെ സ്മാരകം സ്ഥിതി ചെയ്യുന്നു.
പഞ്ച ധർമ്മങ്ങൾ (സിഖ് മതം) ഇംഗ്ലീഷ് വിലാസം https://ml.wikipedia.org/wiki/Five_Virtues
മുക്തി അഥവാ മോക്ഷപ്രാപ്തിയ്ക്കായി സ്വാംശീകരിക്കേണ്ടുന്ന ധർമ്മങ്ങളായി സിഖ് ഗുരുക്കന്മാർ നിർദ്ദേശിച്ചിട്ടുള്ള അഞ്ചു കാര്യങ്ങളാണ് സിഖ് പഞ്ചധർമ്മങ്ങൾ.
സത്യം , സന്തുഷ്ടി , ദയ , വിനയം , സ്നേഹം എന്നിവയാണ് സിഖ് പഞ്ചധർമ്മങ്ങൾ
സത്  അഥവാ സത്യബോധമാണ് പഞ്ചധർമ്മങ്ങളിൽ ഒന്നാമത്തേത്.
സത്യസന്ധത, ധർമ്മനിഷ്ഠ, നീതിനിഷ്ഠ, നിഷ്പക്ഷത, എന്നിവയുടെ അനുഷ്ഠാനമാണ് ഇത് കൊണ്ട് ലക്ഷ്യമാക്കുന്നത്.
സന്തുഷ്ടി
സന്തോഖ്.
ആഗ്രഹങ്ങൾക്കും ആശകൾക്കും അതീതമായി, അസൂയ, അത്യാഗ്രഹം എന്നിവയെല്ലാം വെടിഞ്ഞു സംതൃപ്തിയും സന്തോഷവും കണ്ടെത്തുക എന്നതാണ് സന്തോഖ് എന്നത് കൊണ്ട് ഉദ്ദേശിച്ചിട്ടുള്ളത്.
ദയ
അന്യരുടെ പ്രയാസങ്ങളും വിഷമതകളും സ്വന്തമെന്നപോലെ കരുതി അവ ലഘൂകരിക്കാൻ സഹായിക്കുക.
അത് പോലെ തന്നെ അന്യരുടെ ന്യൂനതകളും കുറവുകളും ഗണ്യമാക്കാതിരിക്കാൻ ശ്രമിക്കുക എന്ന് കൂടി ഈ ധർമ്മം ഉപദേശിക്കുന്നു.
നമ്രത- വിനയം
താഴ്മ വിനയം എളിമ എന്നിവയാണ് നാലാം ധർമ്മം അനുശാസിക്കുന്നത്.
ദൈവ പ്രേമം
പ്യാർ  അഥവാ സ്നേഹം ഇഷ്ടം എന്നത് കൊണ്ട് ഉദ്ദേശിക്കുന്നത് ദൈവ പ്രീതി കാംക്ഷിച്ചുകൊണ്ടുള്ള ദൈവസ്നേഹമാണ്.
പഞ്ചകോശങ്ങൾ
ഹിന്ദുവിശ്വാസപ്രകാരം ആത്മാവിനെ പൊതിഞ്ഞിരിക്കുന്ന അഞ്ച് ആവരണങ്ങളാണ് പഞ്ചകോശങ്ങൾ .
അന്നമയ കോശം പ്രാണമയ കോശം മനോമയ കോശം വിജ്ഞാനമയ കോശം ആനന്ദമയ കോശം
തൈത്തിരിയോപനിഷദിന്റെ ബ്രഹ്മാനന്ദാവലി അദ്ധ്യായത്തിൽ പഞ്ചകോശങ്ങളെ കുറിച്ച് പരാമർശിക്കുന്നുണ്ട്.
അതിൽ ബ്രഹ്മത്തെ പ്രാപിക്കുവാനുള്ള മാർഗ്ഗങ്ങളെകുറിച്ചും ഉപാധികളെ കുറിച്ചും വിവരിക്കുന്നു.
മാനവ വ്യക്തിത്വത്തിന്റെ വ്യാപ്തിയെക്കുറിച്ചുള്ള വിശദമായ വിവരണവും ഇത് നൽകുന്നു അവലംബം ഹൈന്ദവ സംബന്ധമായ വിഷയങ്ങൾ ശ്രുതി : വേദങ്ങൾ · ഉപനിഷത്തുകൾ · സ്തോത്രങ്ങൾ സ്മൃതി : ഇതിഹാസങ്ങൾ ( രാമായണം , മഹാഭാരതം ) · ഭഗവത് ഗീത · പുരാണങ്ങൾ · സൂത്രങ്ങൾ · ആഗമം ( തന്ത്രം , യന്ത്രം ) · വേദാന്തം വിശ്വാസങ്ങൾ: അവതാരം · ആത്മാവ് · ബ്രഹ്മം · കോശം · ധർമ്മം · കർമ്മം · മോക്ഷം · മായ · ഇഷ്ടദൈവം · മൂർത്തി · പുനർജന്മം · സംസാരം · തത്വം · ത്രിമൂർത്തി · തുരിയ · ഗുരുക്കന്മാർ തത്ത്വചിന്ത : പാഠശാലകൾ · പുരാതന ഹിന്ദുമതം · സാംഖ്യം · ന്യായം · വൈശേഷികം · യോഗം · മീമാംസ · വേദാന്തം · തന്ത്രം · ഭക്തി ആചാരങ്ങൾ : ജ്യോതിഷം · ആയുർവേദം · ആരതി · ഭജനകൾ · ദർശനം · ദീക്ഷ · മന്ത്രങ്ങൾ · പൂജ · സത്സംഗം · സ്ത്രോത്രങ്ങൾ · വിവാഹം · യജ്ഞം · ഹോമം ഹിന്ദു ഗുരുക്കൾ : ആദി ശങ്കരൻ · രാമാനുജൻ · മധ്വാചാര്യർ‍ · ശ്രീരാമകൃഷ്ണ പരമഹംസൻ · ശാരദാദേവി · സ്വാമി വിവേകാനന്ദൻ · ശ്രീനാരായണ ഗുരു · ശ്രീ അരബിന്തോ · രമണ മഹർഷി · ചിന്മയാനന്ദ · ശിവാ‍യ മുനിയ സ്വാമി · സ്വാമി നാരായൻ · പ്രഭുപാദർ · ലോകെനാഥ് വിഭാഗങ്ങൾ : വൈഷ്ണവം · ശൈവം · ശാക്തേയം · സ്മാർത്തം ദേവതകൾ : ഹൈന്ദവ ദേവതകളുടെ പട്ടിക · ഹിന്ദു വിശ്വാസങ്ങൾ യുഗങ്ങൾ : സത്യ യുഗം · ത്രേതാ യുഗം · ദ്വാപര യുഗം · കലി യുഗം വർണ്ണങ്ങൾ‍ : ബ്രാഹ്മണൻ · ക്ഷത്രിയൻ · വൈശ്യൻ‍ · ശൂദ്രൻ മറ്റുളളവ : ഹിന്ദുത്വ ഭീകരത · ഹിന്ദുമതവും വിമർശനങ്ങളും ക സ തി
പഞ്ച ദർശനങ്ങൾ
ബുദ്ധമതാനുയായികളെ ഉപാസകരെന്നും ഭിക്ഷുക്കളെന്നും രണ്ടായി വിഭജിച്ചിരിക്കുന്നു.
ഉപാസകർ ലൗകിക ജീവിതം വെടിയുന്നില്ല.
തൻമൂലം അവർക്കായി നൽകിയിരിക്കുന്ന പ്രമാണങ്ങൾ കാർക്കശ്യം കുറഞ്ഞവയാണ്.
ബുദ്ധമതാനുയായികളെ എല്ലാവരും പൊതുവിൽ ബാധിക്കുന്ന അനുഷ്ഠാനങ്ങൾ പഞ്ച ശീലങ്ങൾ എന്നറിയപ്പെടുന്നു.
ജന്തു ഹിംസ ഒഴിവാക്കുക മോഷ്ടിക്കാതിരിക്കുക.
ബ്രഹ്മചര്യഭംഗം ഒഴിവാക്കുക.
അസത്യം പറയാതിരിക്കുക.
മാദക ദ്രവ്യങ്ങൾ വർജ്ജിക്കുക.
ഈ അഞ്ച് നിഷേധാത്മക നിയമങ്ങളിൽ ആദ്യത്തെ നാലും യമങ്ങൾ എന്ന പേരിൽ യോഗ ശാസ്ത്രത്തിൽ പ്രത്യക്ഷപ്പെടുന്നവ തന്നെയാണ്.
പഞ്ച മഹാകാവ്യങ്ങൾ
മഹാകാവ്യ ലക്ഷണം കൃത്യമായി പാലിക്കുന്ന അഞ്ച് മഹാകാവ്യങ്ങൾ ആണ് സംസ്കൃതത്തിൽ ഉള്ളത്.
അവയെ പഞ്ചാമഹാകാവ്യങ്ങൾ എന്ന് വിളിക്കുന്നു.
കുമാരസംഭവം – കാളിദാസൻ രഘുവംശം – കാളിദാസൻ ശിശുപാലവധം – മാഘൻ കിരാതാർജ്ജുനീയം – ഭാരവി നൈഷധം – ശ്രീഹർഷൻ
പഞ്ചകന്യകമാർ ഇംഗ്ലീഷ് വിലാസം https://ml.wikipedia.org/wiki/Panchakanya അഹല്യ, ദ്രൗപദി, സീത, താര, മണ്ഡോദരി
പഞ്ചകന്യക (സംസ്കൃതം: पञ्चकन्या, pañcakanyā).
ഹൈന്ദവ വിശ്വാസ പ്രകാരം അഹല്യ , ദ്രൗപദി , സീത ( കുന്തി ), താര , മണ്ഡോദരി എന്നീ സ്ത്രീജനങ്ങൾ പഞ്ച കന്യകമാരാണന്നു പറയുന്നു.
ഇവരെല്ലാവരും വിവാഹിതരും ഇവർക്കു മക്കളും ഉണ്ട്.
പക്ഷെ തങ്ങൾക്കു കിട്ടിയ വരപ്രസാദം ഇവരെ നിത്യ കന്യകമാരാക്കുന്നു.
ചില ഹൈന്ദവപുരാണങ്ങളിൽ സീതയ്ക്കു പകരം കുന്തിയെയാണ് പഞ്ചകന്യകമാരിൽ ഉൾപ്പെടുത്തിയിരിക്കുന്നത്.
അഹല്യ ദ്രൗപദി സീത താര മണ്ഡോദരി തഥാ പഞ്ചകന്യാ സ്മരേ നിത്യം മഹാപാതക നാശനം അഹല്യ അഹല്യ
മഹാതപസ്വിയായ ഗൗതമ മഹർഷിയുടെ പത്നിയാണ് അഹല്യ .
രാമായണത്തിലും മഹാഭാരതത്തിലും ഇതര പുരാണങ്ങളിലും അഹല്യയ്ക്കുറിച്ച് പ്രതിപാദിച്ചിട്ടുണ്ട്.
ക്ഷത്രിയകുലത്തിൽ ജനിച്ചെങ്കിലും ആശ്രമത്തിൽ ഒരു മഹർഷിയുടെ പത്നിയായി അഹല്യയ്ക്ക് കഴിയേണ്ടി വന്നു.
സുന്ദരിമാരിൽ സുന്ദരിയായി അഹല്യയെ പുരാണങ്ങൾ വർണ്ണിച്ചിരിക്കുന്നു.
പുരൂവംശത്തിലെ പ്രസിദ്ധനായ പഞ്ചാശ്വ മഹാരാജാവിന്റെ പുത്രിയായിരുന്നു അഹല്യ.
തപസ്വിയായിരുന്ന ഗൗതമ മഹർഷിക്ക് വിവാഹം ചെയ്തു കൊടുത്തു.
അരുണപുത്രന്മാരും കിഷ്കിന്ധാപതികളുമായ ബാലിയേയും , സുഗ്രീവനേയും വളർത്തിയത് അഹല്യയായിരുന്നു.
വാല്മീകിയുടേയും, തുഞ്ചത്ത് രാമാനുജന്റെയും അദ്ധ്യാത്മരാമായണത്തിൽ അഹല്യാമോക്ഷത്തിൽ ഈ കഥ വിവരിക്കുന്നുണ്ട്.
സുന്ദരിയായിരുന്ന അഹല്യാദേവിയെ സ്വന്തമാക്കാൻ ഇന്ദ്രൻ ശ്രമിക്കുകയും അതിനെതുടർന്ന് ഇന്ദ്രനേയും അഹല്യയേയും ഗൗതമ മഹർഷി ശപിക്കുകയും ചെയ്തു.
ഗൗതമ മഹർഷി ദേവേന്ദ്രനെ സഹസ്രഭഗനായും, അഹല്യയെ ശിലയായുമാണ് ശപിച്ചത്.
ശാപമോക്ഷത്തിനായി അഹല്യ ത്രേതായുഗം വരെ കാത്തിരിക്കുകയും ശ്രീരാമ പാദ-സ്പർശനത്തിൽ ശാപമോക്ഷം ലഭിക്കുകയും ചെയ്തു.
ദ്രൗപദി ദ്രൗപദി വിരാട രാജധാനിയിൽ
വ്യാസ മഹാഭാരതത്തിൽ നിറഞ്ഞു നിൽക്കുന്ന സ്ത്രീ കഥാപാത്രമാണ് ദ്രൗപദി .
പാണ്ഡവ പത്നിയും കുരുക്ഷേത്ര യുദ്ധാനന്തരം ചന്ദ്രവംശത്തിലെ മഹാറാണിയുമായിരുന്നു ദ്രൗപദി.
പാഞ്ചാല രാജാവായ ദ്രുപദന്റെ പുത്രിയായതിനാൽ പാഞ്ചാലിയെന്ന പേരിലും അറിയപ്പെട്ടു.
ദ്രൗപദിക്ക് പല പൂർവജന്മങ്ങൾ ഉണ്ടായിരുന്നതായി പുരാണങ്ങൾ പരാമർശിക്കുന്നുണ്ട്.
മായാസീത, സ്വർഗലക്ഷ്മി, നാളായണി എന്നിവ ഇവയിൽ പ്രധാനപ്പെട്ടവയാണ്.
ദ്രൗപദിയ്ക്ക് പൂർവ്വജന്മ സുകൃതമായി ശ്രീപരമേശ്വരന്റെ വരപ്രസാദത്താൽ നിത്യയൗവനം ലഭിച്ചു.
പാഞ്ചാല രാജാവായ ദ്രുപദൻ തന്നെ യുദ്ധത്തിൽ തോൽപ്പിച്ച അർജ്ജുനനു വിവാഹം ചെയ്തു കൊടുക്കാനായി തപസ്സനുഷ്ഠിച്ച് യഞ്ജം നടത്തി, അതിൽ ജനിച്ച പുത്രിയാണ് ദ്രൗപദി.
ദ്രൗപദിയെകൂടാതെ ഒരു പുത്രൻ (ധ്രുഷ്ടദ്യുമ്നൻ) കൂടി യഞ്ജ ഫലമായി ദ്രുപദനു ലഭിച്ചു.
പൂർവ്വജന്മ കാരണത്താൽ ദ്രൗപദി പാണ്ഡവർ അഞ്ചുപേരെയും വിവാഹം കഴിക്കുകയും അവരിൽ അഞ്ചുപേരിലും ഒരോ പുത്രന്മാർ വീതം ദ്രൗപദിക്ക് ഉണ്ടാവുകയും ചെയ്തു.
പ്രതിവിന്ധ്യൻ ( യുധിഷ്ഠിരൻ ), ശുതസോമൻ ( ഭീമസേനൻ ), ശ്രുതകീർത്തി ( അർജ്ജുനൻ ), ശതാനികൻ ( നകുലൻ ), ശ്രുതകർമ്മാവ് ( സഹദേവൻ ).
വിവാഹനന്തരം പാണ്ഡവരെ ഒരിക്കൽ പോലും പിരിയാതെയിരുന്ന ഒരുഭാര്യ ദ്രൗപദിയാണ്.
പാണ്ഡവർ വനവാസം നടത്തിയ അവസരങ്ങളിൽ ദ്രൗപദി കൂടെയുണ്ടായിരുന്നു.
പാണ്ഡവരുടെ അവസാനകാലത്ത് സന്യാസം സ്വീകരിച്ച് കൊട്ടാരം വിട്ടിറങ്ങുമ്പോൾ ദ്രൗപദിയും കൂടെ അനുഗമിക്കുകയും ഹിമാലയത്തിൽവെച്ച് ദ്രൗപദി മരണപെടുകയും ചെയ്തു.
== സീത == ( ഹൈന്ദവ പുരാണങ്ങൾ പരിശോധിച്ചാൽ അതിൽ ഒരിടത്തും പഞ്ചകന്യകമാരിൽ ഒരാളായി സീതയെ ഉൾപ്പെടുത്തിയിട്ടില്ല - പകരം കുന്തിയെയാണ് ഉൾപ്പെടുത്തിയിട്ടുള്ളത് ) സീത അശോകവനികയിൽ
അയോദ്ധ്യയിലെ മഹാരാജാവായ ശ്രീരാമൻറെ ധർമ്മപത്നിയായിരുന്നു സീത .
ഭാരതത്തിലെ ഇതിഹാസങ്ങളിൽ ഒന്നായ രാമായണത്തിലെ നായികയാണ് ഇവർ.
മിഥിലിയിലെ രാജാവായ ജനകൻ നിലമുഴുമ്പോൾ കിട്ടിയതിനാൽ സീത എന്നുപേരിട്ടു.
ഐതിഹ്യപ്രകാരം ഭൂമീദേവിയുടെ മകളാണ്‌ ജനകമഹാരാജാവിനു നിലമുഴുമ്പോൾ ലഭിച്ചത്.
വിദേഹ രാജകുമാരിയായതിനാൽ വൈദേഹി യെന്നും, ജനകന്റെ വളർത്തു പുത്രിയായതിനാൽ ജാനകി യെന്നും, മിഥിലാപുരിയിലെ രാജകുമാരിയായതിനാൽ മൈഥിലി യെന്നും സീതയ്ക്കു പേരുണ്ട്.
പിതാവ് ദശരഥന്റെ നിർദ്ദേശത്താൽ രാമൻ പതിനാലു വർഷത്തെ വനവാസത്തിനു പോകുമ്പോൾ സീതയും അനുഗമിച്ചിരുന്നു.
വനത്തിൽ പഞ്ചവടിയെന്ന സ്ഥലത്ത് താമസിക്കുമ്പോൾ ലങ്കാധിപതിയായ രാവണൻ സീതയെ കൊണ്ടുപോകുകയും തുടർന്നുണ്ടായ യുദ്ധത്തിൽ രാമൻ രാവണനെ വധിക്കുകയും ചെയ്യുന്നു.
രാമ-രാവണ യുദ്ധാനന്തരം സീതാ-രാമന്മാർ അയോദ്ധ്യയിൽ മടങ്ങിയെത്തി രാമൻ അയോദ്ധ്യാധിപതിയായി രാജാഭിഷേകം ചെയ്തു രാജഭാരമേറ്റു.
പക്ഷെ പ്രജാതാല്പര്യം മുൻനിർത്തി രാമൻ സീതയെ കാട്ടിൽ ഉപേക്ഷിക്കുകയും പിന്നീട് അയോദ്ധ്യയിലേക്ക് കൂട്ടികൊണ്ടുവരുകയും ചെയ്തു.
പക്ഷെ സീതാ തന്റെ മാതാവായ ഭൂമിദേവിയെ പ്രാർത്ഥിക്കുകയും ഭൂമി പിളർന്ന് അതിനുള്ളിലേക്ക് അപ്രത്യക്ഷയാവുകയും ചെയ്തു.
രാമനിൽ സീതയ്ക്ക് ജനിച്ച ഇരട്ടകുട്ടികളാണ് ലവനും , കുശനും .
താര ബാലിയുടെ മൃതശരീരം മടിയിൽവെച്ച് കരയുന്ന താര
കിഷ്കിന്ധാധിപതിയായ ബാലിയുടെ പത്നിയാണ് താര , വാനര രാജ്ഞിയായ താരയെക്കുറിച്ച് രാമായണത്തിൽ കിഷ്കിന്ധാകാണ്ഡത്തിലും യുദ്ധകാണ്ഡത്തിലും പരാമർശിച്ചിട്ടുണ്ട്.
വാനര രാജാവായ ബാലിയിൽ താരയ്ക്കു ജനിച്ച പുത്രനാണ് അംഗദൻ.
വാസുകിയുടെ തലഭാഗം ഒറ്റക്ക് പിടിച്ച് ബാലി മന്ദരപർവ്വതത്തെ ഉപയോഗിച്ച് പാലാഴി മഥനം നടത്തിയവസരത്തിൽ പാലാഴിയിൽനിന്നും ഉയർന്നു വന്നതാണ് താര.
മറ്റുദേവന്മാർ പിന്മാറിയ ആ അവസരം ബാലിക്കു പ്രയോജനപ്പെട്ടു, സുന്ദരിയായ താരയെ ബാലി വിവാഹം ചെയ്തു.
താരയെ വിവേകമതിയും അനുനയ പാടവമുള്ളവളുമായാണ് രാമായണത്തിൽ ചിത്രീകരിച്ചിരിക്കുന്നത്.
മണ്ഡോദരി മണ്ഡോദരി
ലങ്കാധിപതിയായിരുന്ന രാവണന്റെ ധർമ്മപത്നിയാണ് മണ്ഡോദരി .
അസുരന്മാരുടെ ശില്പിയായ മയന്റെ വളർത്തു പുത്രി.
സോമവാരവ്രതം നോക്കി ശിവപൂജചെയ്തെങ്കിലും വിധിഹിതത്താൽ മധുര പാർവ്വതി ശാപത്തിനിരയായി.
രാവണനിൽ മണ്ഡോദരിയ്ക്കു ഇന്ദ്രജിത്ത് ശ്രീ പരമേശ്വരന്റെ അനുഗ്രഹത്താൽ ലഭിച്ച പുത്രനാണ് ഇന്ദ്രജിത്തെന്നും വരപ്രസാദത്താൽ അതീവ ശക്തനായതിനാൽ ദേവേന്ദ്രനെ യുദ്ധത്തിൽ പരാജിതനാക്കിയതിനാൽ ഇന്ദ്രജിത്തെന്ന പേരു ലഭിച്ചതെന്നും പറയുന്നു.
, അതികായൻ , അക്ഷകുമാരൻ എന്നിങ്ങനെ മൂന്നു പുത്രന്മാരുണ്ട്.
കുന്തി പ്രമാണം:Marraiage of Kunti.jpg കുന്തിസ്വയംവരം
ചന്ദ്രവംശത്തിലെ പാണ്ഡു മഹാരാജാവിന്റെ പത്നിയാണ് കുന്തി .
പഞ്ചപാണ്ഡവരിലെ ആദ്യ മൂന്ന് പേരുടെ അമ്മയുമാണിവർ.
ശരിക്കുള്ള പേർ പൃഥ എന്നാണ്.
ശൂരസേനൻ മക്കളില്ലാതിരുന്ന തന്റെ സുഹൃത്ത് കുന്തിഭോജന് ദത്തുപുത്രിയായി നൽകി.
കുന്തീഭോജന്റെ പുത്രിയായതിനാലാണ് കുന്തിയെന്നറിയപ്പെട്ടത്.
ചെറുപ്പമായിരുന്നപ്പോൾ ദുർവാസാവ് മഹർഷി കുന്തിക്ക്‌ ദേവതകളെ പ്രസാദിപ്പിക്കുന്നതിലൂടെ പുത്രസമ്പാദ്യം കൈവരിക്കുന്നതിനുള്ള വരം നൽകി.
അവിവാഹിതയായ കുമാരിക്ക് പുത്രൻ ജനിച്ചാൽ ഉണ്ടാവുന്ന ദുരന്തം മുന്നിൽ കണ്ട് കുന്തി കർണ്ണനെ ഒരു കുട്ടയിലാക്കി നദിയിൽ ഉപേക്ഷിച്ചു.
പിന്നീട് ഹസ്തിനപുരിയിലെ രാജാവായ പാണ്ഡുവിനെ വിവാഹം കഴിച്ചു.
പാണ്ഡുവിന്‌ ശാപം നിമിത്തം മക്കളുണ്ടാവാതായപ്പോൾ പാണ്ഡുവിന്റെ അനുവാദത്തോടെ തനിക്കു ലഭിച്ച വരം ഉപയോഗിച്ച്‌ കുന്തി യമൻ, ഇന്ദ്രൻ, വായു ദേവന്മാരെ പ്രാപിച്ച് യുധിഷ്ഠിരൻ , ഭീമൻ , അർജുനൻ എന്നിവർക്ക്‌ ജന്മം നൽകി.
അവലംബം ↑ http://www.starsai.com/panchakanya-ahalyadraupadikuntitara-mandodari-five-virgins/ ↑ അയോദ്ധ്യാകാണ്ഡം -- രാമായണം, മലയാള വിവർത്തനം -- വിദ്യാരംഭം പബ്ലീഷേഴ്സ് -- ഡോ. പി.എസ്.വാര്യർ ↑ കിഷ്കിന്ദാകാണ്ഡം -- രാമായണം, മലയാള വിവർത്തനം -- വിദ്യാരംഭം പബ്ലീഷേഴ്സ് -- ഡോ. പി.എസ്.വാര്യർ ↑ അയോദ്ധ്യാകാണ്ഡം -- രാമായണം, മലയാള വിവർത്തനം -- വിദ്യാരംഭം പബ്ലീഷേഴ്സ് -- ഡോ. പി.എസ്.വാര്യർ ↑ www.karava.org/religious The Kaurava race of Sri Lanka and the worship of Draupadi ↑ www.dollsofindia.com/draupadi.htm Draupadi, the Woman: Epitome of Feminity and Feminism] by Madhuri Guin ↑ http://www.mythfolklore.net/india/encyclopedia/sita.htm ↑ http://veekshanam.com/content/view/20087/1/
ദേശമംഗലം ഗ്രാമപഞ്ചായത്ത് ഇംഗ്ലീഷ് വിലാസം https://ml.wikipedia.org/wiki/Desamangalam_Gramapanchayat
തൃശ്ശൂർ ജില്ലയിലെ തലപ്പിള്ളി താലൂക്കിൽ വടക്കാഞ്ചേരി ബ്ളോക്കിലാണ് 23.34 ചതുരശ്ര കിലോമീറ്റർ വിസ്തീർണ്ണമുള്ള ദേശമംഗലം ഗ്രാമപഞ്ചായത്ത് സ്ഥിതിചെയ്യുന്നത്.
അതിരുകൾ കിഴക്ക് - വള്ളത്തോൾ നഗർ പഞ്ചായത്തും , ഭാരതപ്പുഴയും പടിഞ്ഞാറ് - തിരുമിറ്റക്കോട് പഞ്ചായത്ത് വടക്ക് - ഭാരതപ്പുഴ തെക്ക്‌ - വരവൂർ പഞ്ചായത്ത് വാർഡുകൾ വറവട്ടൂർ കൊണ്ടയൂർ പല്ലൂർ സെൻറർ പല്ലൂർ ഈസ്റ്റ്‌ നമ്പ്രം കറ്റുവട്ടുർ ദേശമംഗലം സെൻറർ ആറ്റുപുറം പള്ളം കുന്നുംപുറം മേലെ തലശ്ശേരി ദേശമംഗലം വെസ്റ്റ്‌ തലശ്ശേരി കടുകശ്ശേരി ആറങ്ങോട്ടുകര സ്ഥിതിവിവരക്കണക്കുകൾ ജില്ല തൃശ്ശൂർ ബ്ലോക്ക് വടക്കാഞ്ചേരി വിസ്തീര്ണ്ണം 23.34  ചതുരശ്ര കിലോമീറ്റർ ജനസംഖ്യ 18,237 പുരുഷന്മാർ 8816 സ്ത്രീകൾ 9421 ജനസാന്ദ്രത 781 സ്ത്രീ : പുരുഷ അനുപാതം 1068 സാക്ഷരത 80.23% അവലംബം http://www.trend.kerala.gov.in Archived 2019-09-02 at the Wayback Machine .
http://lsgkerala.in/desamangalampanchayat Archived 2012-08-31 at the Wayback Machine .
ദേശജം ഈ ലേഖനം പ്രതിപാദ്യവിഷയത്തെക്കുറിച്ച് പ്രാഥമികവിവരങ്ങൾ പോലും നൽകാത്ത ഒറ്റവരിലേഖനമായി  2011 ഒക്ടോബർ മുതൽ തുടരുന്നു.
മറ്റ് ഭാഷകളിൽ നിന്ന് രൂപപ്പെട്ടതോ സ്വീകരിച്ചതോ അല്ലാത്ത, ഒരു ഭാഷയിൽ സ്വതന്ത്രമായി രൂപപ്പെട്ട വാക്കുകളെ ദേശജപദങ്ങൾ എന്ന് പറയുന്നു.
മലയാളത്തിലെ ദേശജപദങ്ങൾ
കുടിശ്ശിക ഇവകൂടി കാണുക തത്സമം തദ്ഭവം
ദേശത്തിനകം ഈ ലേഖനം ഒരു അനാഥലേഖനമാണ് .
ദേശത്തിനകം കയംകുളത്തിന് കിഴക്ക് കൃഷ്ണപുരം പഞ്ചായത്തിൽ കുറ്റിതെരുവിന് വടക്ക് വളഞ്ഞ നടക്കവിനുകിഴക്കും കൊപ്രപ്പുരക്ക് പടിഞ്ഞാറും ആണ് ദേശത്തിനകം ദേശവഴി എന്നായിരുന്നു ദേശത്തിനകം അറിയപെട്ടിരുന്നത് അകവൂർ മന വക സ്ഥലം ആയിരുന്നു ഭുരിഭാഗവും ഈ ഗ്രാമത്തിൽ ആരു ക്ഷേത്രം ഉണ്ട് ഇടയോടിക്കാവ്
ദേവൻ (നടൻ) ഇംഗ്ലീഷ് വിലാസം https://ml.wikipedia.org/wiki/Devan_(actor)
ഒരു മലയാളചലച്ചിത്രനടനാണ് ദേവൻ .
കേരള പീപ്പിൾസ് പാർട്ടി എന്ന രാഷ്ട്രീയ പാർട്ടിയുടെ നേതാവായിരുന്ന ഇദ്ദേഹം പിന്നീട് തന്റെ പാർടി ഭാരതീയ ജനതാ പാർട്ടിയിൽ ലയിപ്പിച്ചു.
മലയാളത്തിനു പുറമേ തമിഴ് , തെലുങ്ക് എന്നീ ഭാഷകളിലെ ചിത്രങ്ങളിലും അദ്ദേഹം അഭിനയിച്ചിട്ടുണ്ട്.
മലയാളചലച്ചിത്രസംവിധായകനായ രാമു കാര്യാട്ടിന്റെ അനന്തരവനാണ് ഇദ്ദേഹം.
ചക്കാമഠത്തിൽ ശ്രീനിവാസന്റെയും ലളിതയുടെയും മകനായി 1954 സെപ്റ്റംബർ 9-ന് ജനിച്ച ദേവൻ, 1984-ൽ പുറത്തിറങ്ങിയ വെള്ളം എന്ന ചിത്രത്തിന്റെ നിർമ്മാതാവായാണ് ചലച്ചിത്രരംഗത്തേക്ക് കടന്നുവരുന്നത്.
1985-ൽ പുറത്തിറങ്ങിയ കൈയും തലയും പുറത്തിടരുത് ആണ് അദ്ദേഹം ആദ്യമായി അഭിനയിച്ച ചിത്രം.
ഊഴം , ആരണ്യകം , സൈമൺ പീറ്റർ നിനക്കു വേണ്ടി , ഒരു മിന്നാമിനുങ്ങിന്റെ നുറുങ്ങുവെട്ടം തുടങ്ങിയ ചിത്രങ്ങളിൽ നായകനായി അഭിനയിച്ചു.
പിന്നീട് പ്രതിനായകനായും സ്വഭാവനടനായും സജീവമായ അദ്ദേഹം ഏതാനും ടി.വി. സീരിയലുകളിലും അഭിനയിച്ചിട്ടുണ്ട്.
അമ്മാവൻ രാമു കാര്യാട്ടിന്റെ മകളായിരുന്ന സുമയായിരുന്നു ദേവന്റെ ഭാര്യ.
ഇവർക്ക് ലക്ഷ്മി എന്നൊരു മകളുണ്ട്.
2019 ജൂലൈ 12-ന് എറണാകുളത്തുവച്ച് സുമ അന്തരിച്ചു.
തിരഞ്ഞെടുപ്പുകൾ 2004-ലെ വടക്കാഞ്ചേരി ഉപതിരഞ്ഞെടുപ്പിൽ കേരള പീപ്പിൾസ് പാർട്ടി സ്ഥാനാർത്ഥിയായി മൽസരിച്ചു.
ഇന്റർനെറ്റ് മൂവി ഡാറ്റാബേസിൽ നിന്ന് ദേവൻ അവലംബം
ദേശഭക്തൻ
1952-ൽ പുറത്തിറങ്ങിയ ഹിന്ദിയിൽ നിന്നും മലയാളത്തിലേക്ക് മൊഴിമാറ്റം ചെയ്ത ചലച്ചിത്രമാണ് ദേശഭക്തൻ .
ബാദൽ എന്ന ഹിന്ദി ചിത്രത്തിന്റെ മലയാളം പതിപ്പാണിത്.
പക്ഷിരാജാ സ്റ്റുഡിയോവിനു വേണ്ടി ഇതിന്റെ സംഭാഷണവും 8 പാട്ടുകളും രചിച്ചത് അഭയദേവാണ് .
13/04/1952 ഈ ചിത്രം തിയേറ്ററുകളിൽ എത്തി.
പ്രേംനാഥ് മധുബാല (പ) പൂർണിമ (പ) തുടങ്ങിയവർ.
പി.എ.  പെരിയനായകി രാധ ജയലക്ഷ്മി അവലംബം
ദേശമംഗലം ഇംഗ്ലീഷ് വിലാസം https://ml.wikipedia.org/wiki/Desamangalam
കേരളത്തിലെ തൃശൂർ ജില്ലയിലുള്ള ഒരു ഗ്രാമമാണ് ദേശമംഗലം.
തലപ്പിള്ളി താലൂക്കിൽ ഉൾപ്പെടുന്ന ഗ്രാമമാണിത്.
വടക്ക് പട്ടാമ്പിയും, തെക്ക് വടക്കാഞ്ചേരിയും, കിഴക്ക് ഷോർണ്ണൂരും , പടിഞ്ഞാറ് കുന്നംകുളവും ദേശമംഗലത്തെ ചുറ്റപ്പെട്ടിരിക്കുന്നു.
2001 ലെ സെൻസസ് പ്രകാരം ദേശമംഗലം ഗ്രാമത്തിലെ ആകെയുള്ള ജനസംഖ്യ 8446 ആണ്.
അതിൽ 4034 പുരുഷന്മാരും 4412 സ്ത്രീകളും ആണ്.
ചരിത്രവും സംസ്കാരവും
കലാരൂപങ്ങൾക്ക് പ്രശസ്തമാണ് ദേശമംഗലം.
തൈപൂയം, ദേശമംഗലം പൂരം, കൊണ്ടയൂർ കുടപ്പാറ പൂരം തുടങ്ങിയവ പ്രശസ്തമാണ്.
ദേശമംഗലവും, പരിസരപ്രദേശങ്ങളായ പല്ലൂർ, കൊണ്ടയൂർ, ആറങ്ങോട്ടുകര എന്നിവിടങ്ങളും ചോഴികെട്ടിന് പ്രസിദ്ധമാണ്.
വിദ്യാലയങ്ങൾ/ കോളേജുകൾ ജി വി എച്ച് എസ് എസ്, ദേശമംഗലം അറഫ ബി എഡ് കോളേജ് തേജസ് എഞ്ചിനീയറിങ് കോളേജ് Malabar Engineering College അവലംബം 1 2 {{ cite web }} : | first= missing | last= ( help ) CS1 maint: multiple names: authors list ( link )
ദേവൻ നായർ ഇംഗ്ലീഷ് വിലാസം https://ml.wikipedia.org/wiki/Devan_Nair
സിംഗപ്പൂരിന്റെ മൂന്നാമത്തെ രാഷ്ട്രപതിയായിരുന്നു സി.വി. ദേവൻ നായർ (ഓഗസ്റ്റ് 5, 1923 - ഡിസംബർ 6, 2005) .
1981 ഒക്ടോബർ 23-ന് രാഷ്ട്രപതിയായി തിരഞ്ഞെടുക്കപ്പെട്ട അദ്ദേഹം 1985 മാർച്ച് 28-ന് രാജിവയ്ക്കുന്നതു വരെ സിംഗപ്പൂരിന്റെ രാഷ്ട്രപതിയായി സേവനമനുഷ്ഠിച്ചു.
കണ്ണൂർ ജില്ലയിലെ തലശ്ശേരിയിലെ തിരുവങ്ങാട് എന്ന സ്ഥലത്തുനിന്ന് മലേഷ്യയിലേക്കു കുടിയേറിയ ഇല്ലത്തു വയലക്കര കരുണാകരൻ നായരുടെയും ചെങ്ങരവീട്ടിൽ ശ്രീദേവി അമ്മയുടെയും മകനായി 1923 ആഗസ്ത് 5-ന് മലേഷ്യയിൽ ജനിച്ചു.
പിതാവ് അക്കാലത്ത് മലേഷ്യയിൽ ഒരു റബ്ബർ എസ്റ്റേറ്റിലെ ഉദ്യോഗസ്ഥനായിരുന്നു.
1930-കളിലെ സാമ്പത്തികത്തകർച്ച ദേവൻനായരുടെ കുടുംബത്തെയും ബാധിച്ചു.
ഇതുമൂലം കുടുംബം സിംഗപ്പൂരിലേക്ക് താമസം മാറ്റി.
ദേവൻ നായർക്ക് 10 വയസ്സായിരുന്നു അപ്പോൾ പ്രായം.
തുടർന്ന് സിംഗപ്പൂരിലായിരുന്നു വിദ്യാഭ്യാസം.
സീനിയർ കേംബ്രിഡ്ജ് പരീക്ഷ പാസ്സായശേഷം അധ്യാപകനാകാനുള്ള പരിശീലനം നേടി.
1949 മുതൽ 51 വരെ സെക്കൻഡറി സ്കൂളിൽ ഇംഗ്ലീഷ് അധ്യാപകനായി ജോലിനോക്കി.
അധ്യാപകരുടെ ക്ഷേമകാര്യങ്ങളിൽ തത്പരനായിരുന്ന ഇദ്ദേഹം സംഘടനാ പ്രവർത്തനങ്ങളിൽ വ്യാപൃതനാവുകയും അധ്യാപകസംഘടനയുടെ നേതൃസ്ഥാനത്തെത്തുകയും ചെയ്തു.
ബ്രിട്ടീഷുകാരുടെ നയങ്ങൾക്കെതിരെ അധ്യാപകരെ അണിനിരത്തുവാൻ ഇദ്ദേഹത്തിനു സാധിച്ചു.
കമ്യൂണിസ്റ്റ് പാർട്ടിയിൽ ചേർന്നുകൊണ്ട് സ്വാതന്ത്ര്യസമരപ്രവർത്തനങ്ങളിൽ ഏർപ്പെട്ടു.
ഇതുമൂലം 1951-ൽ അറസ്റ്റിലായി.
1953 വരെ ജയിൽവാസം അനുഭവിക്കേണ്ടിവന്നു.
ജയിൽശിക്ഷ കഴിഞ്ഞ് പുറത്തുവന്ന ദേവൻ നായർ ട്രേഡ് യൂണിയൻ പ്രവർത്തനങ്ങളിൽ വ്യാപൃതനായി.
സിംഗപ്പൂരിലുടനീളം നിരവധി തൊഴിലാളി പണിമുടക്കുകൾക്ക് ഇദ്ദേഹം നേതൃത്വം നൽകിയിരുന്നു.
പീപ്പിൾസ് ആക്ഷൻ പാർട്ടി എന്നൊരു രാഷ്ട്രീയപാർട്ടി രൂപവത്കരിക്കുന്നതിനും നേതൃത്വം നൽകി.
1956 മുതൽ 59 വരെ വീണ്ടും തടവിലായി.
തടവിൽ കിടക്കവേ ഇംഗ്ലീഷ് സാഹിത്യപഠനങ്ങളിൽ മുഴുകി.
കമ്യൂണിസ്റ്റ് പാർട്ടിയോടുള്ള താത്പര്യം വെടിഞ്ഞ് പാർട്ടിയിൽനിന്നു രാജിവയ്ക്കുകയും എല്ലാ പാർട്ടിബന്ധങ്ങളും വിച്ഛേദിക്കുകയും ചെയ്തു.
സ്വതന്ത്ര മലേഷ്യയുടെ വിദ്യാഭ്യാസ മന്ത്രാലയത്തിലെ പൊളിറ്റിക്കൽ സെക്രട്ടറിയായി 1959-60-ൽ ഇദ്ദേഹം സേവനമനുഷ്ഠിച്ചു.
സ്വതന്ത്രമായ അഭിപ്രായഗതികളിൽ ഉറച്ചുനിന്നതുമൂലം ഈ സ്ഥാനം ഉപേക്ഷിക്കേണ്ടിവന്നു.
അതിനുശേഷം അധ്യാപകവൃത്തിയിലേക്കും പിന്നീട് ട്രേഡ് യൂണിയൻ പ്രവർത്തനങ്ങളിലേക്കും മടങ്ങി.
നാഷണൽ ട്രേഡ് യൂണിയൻ കോൺഗ്രസ്സിന്റെ സെക്രട്ടറിയായും (1964-65) സെക്രട്ടറി ജനറലായും (1969-79) പ്രസിഡന്റായും (1979-81) ട്രേഡ് യൂണിയൻ പ്രവർത്തനങ്ങൾക്ക് നേതൃത്വം നൽകി.
1964-ൽ മലേഷ്യൻ പാർലമെന്റിൽ അംഗമായി.
മലേഷ്യയിൽനിന്ന് വേറിട്ടുമാറി സിംഗപ്പൂർ 1965-ൽ റിപ്പബ്ലിക് ഒഫ് സിംഗപ്പൂർ ആയി.
1969 മുതൽ സിംഗപ്പൂർ കേന്ദ്രീകരിച്ചാണ് ദേവൻ നായർ പ്രവർത്തനം തുടർന്നത്.
1979-ൽ സിംഗപ്പൂരിൽ പാർലമെന്റംഗമായി.
1981-ൽ ഇദ്ദേഹം സിംഗപ്പൂരിന്റെ പ്രസിഡന്റ്പദവിയിലെത്തി.
രാജ്യത്തിന്റെ മൂന്നാമത്തെ പ്രസിഡന്റായിരുന്നു ഇദ്ദേഹം.
1985 വരെ ഈ പദവിയിൽ തുടർന്നു.
പിന്നീട് പൊതുജീവിതത്തിൽനിന്നു വിരമിച്ചു.
തുടർന്നുള്ള കാലം ഇദ്ദേഹം വിദേശത്താണ് ചെലവഴിച്ചത്.
സംഗീതം, നാടകം, ഇംഗ്ളീഷ് സാഹിത്യം എന്നീ മേഖലകളിൽ ദേവൻ നായർ തത്പരനായിരുന്നു.
ദേവൻ നായരുടെ പ്രവർത്തനങ്ങൾ കണക്കിലെടുത്ത് 1963-ൽ പബ്ളിക് സർവീസ് സ്റ്റാർ എന്ന ദേശീയ ബഹുമതി സമ്മാനിച്ചിരുന്നു.
സിംഗപ്പൂർ സർവകലാശാല 1976-ൽ ഓണററി ബിരുദം നല്കി ഇദ്ദേഹത്തെ ആദരിച്ചു.
ഹൂ ലിവ്സ് ഇഫ് മലേഷ്യ ഡൈസ് ?
, റ്റുമാറോ-ദ് പെരിൽ ആൻഡ് ദ് പ്രോമിസ്, സിംഗപ്പൂർ-സോഷ്യലിസം ദാറ്റ് വർക്സ്, ഏഷ്യൻ ലേബർ ആൻഡ് ദ് ഡൈനമിക്സ് ഒഫ് ചെയ്ഞ്ച് എന്നീ ഗ്രന്ഥങ്ങൾ രചിച്ചിട്ടുണ്ട്.
2005 ഡിസംബർ 6-ന് കാനഡയിലെ ഒന്റാറിയോയിൽ ഇദ്ദേഹം നിര്യാതനായി.
പുറമെ നിന്നുള്ള കണ്ണികൾ Devan Nair's self-revelatory foreword to Francis T. Seow's To Catch A Tartar , published 1994.
Archived 2011-08-16 at the Wayback Machine .
കടപ്പാട്: കേരള സർക്കാർ ഗ്നൂ സ്വതന്ത്ര പ്രസിദ്ധീകരണാനുമതി പ്രകാരം ഓൺലൈനിൽ പ്രസിദ്ധീകരിച്ച മലയാളം സർ‌വ്വവിജ്ഞാനകോശത്തിലെ ദേവൻ നായർ എന്ന ലേഖനത്തിന്റെ ഉള്ളടക്കം ഈ ലേഖനത്തിൽ ഉപയോഗിക്കുന്നുണ്ട്.
ദേവർശോല
ഇന്ത്യയിലെ തമിഴ് നാട് സംസ്ഥാനത്തെ നീലഗിരി ജില്ലയിലെ ഒരു പഞ്ചായത്ത് ടൗൺ 
ആണ് ദേവർശോല .
2001 ലെ സെൻസസ് പ്രകാരം ദേവർഷോളയുടെ ജനസംഖ്യ 23,085 ആണ്.
ജനസംഖ്യയുടെ 50% പുരുഷന്മാരും സ്ത്രീകളിൽ 50% ഉം ആണ്.